ભરતભાઈ શાહ દ્વારા તાપીમિત્ર ન્યુઝ,રાજપીપળા:રાજપીપળા કરજણ નદીના કિનારા પાસે આવેલી જીએસએલ સ્કૂલ ની પાણીની ટાંકી માંથી આજરોજ સવારે મગર નું એક નાનું બચ્ચું દેખાતા આ વાત વાયુવેગે ફેલાતા સ્થાનિક લોકોમાં ભારે કુતુહલ જાગ્યું હતું ત્યારબાદ નજીક માંજ આવેલી નગરપાલિકા ની ફાયર ટિમ ને જાણ કરતા ફાયર ટીમે સહીસલામત રીતે આ સવા ફૂટ લાંબા નાનકડા બચ્ચા ને સાવચેતી થી પકડી ડેમ માં છોડી મુક્યું હતું જોકે રવિવાર હોવાથી શાળા માં રજા હોય ખાસ ઘભરાટ જોવા નથી મળ્યો પરંતુ ચાલુ શાળા એ બચ્ચું જોવા મળત તો શાળા ના બાળકો માં ફફડાટ જરૂર જોવા મળ્યો હોત ત્યારે નજીક માં આવેલી કરજણ નદી માંથી આ બચ્ચું સ્કૂલ સુધી આવી ચડ્યું હોવાનું જાણવા મળ્યું છે.